NaiveNeuron/SloPal huggingface dataset:
Gašpar, Tibor, poslanec NR SR (2024-05-21):
(Začiatok prejavu odznel bez zapnutého mikrofónu.) ... rady Slovenskej republiky, pardon, dovoľte mi, aby som predniesol doplňujúci návrh poslanca Národnej rady Tibora Gašpara k návrhu poslancov Národnej rady Slovenskej republiky Jána Richtera, Richarda Puciho a Andreja Danka, pardon, Róberta Puciho, na prijatie uznesenia Národnej rady Slovenskej republiky k atentátu na predsedu vlády Slovenskej republiky Roberta Fica, tlač 305. Krátke odôvodnenie: Bod 3 návrhu uznesenia sa navrhuje doplniť o ďalších legitímne zvolených ústavných činiteľov a verejne činné osoby, čo vyplýva logicky z toho, že dnes na území Slovenska čelia mnohokrát útokom aj na regionálnej úrovni osoby, ktoré sú činné vo verejnom živote a ktoré je potrebné do tohto uznesenia zahrnúť. To znamená, z toho vyplýva ten doplňujúci návrh, ktorý bol prekonzultovaný, pokiaľ viem, aj na politickom grémiu. Budem a začnem čítať doplňujúci návrh, pán predsedajúci. V bode 3 sa za slová „vláde Slovenskej republiky“ vkladajú slová „ako aj voči ďalším legitímne zvoleným ústavným činiteľom a verejne činným osobám.“ Skončil som, pán predsedajúci.
Laurenčík, Milan, podpredseda NR SR (2020-09-25):
Ďakujem. Teraz dávam slovo spoločnému spravodajcovi z výboru pre financie a rozpočet pánovi poslancovi Jurajovi Gyimesimu, aby informoval Národnú radu o výsledku rokovania výborov o tomto návrhu zákona a aby odôvodnil návrh a stanovisko gestorského výboru. Pán poslanec, nech sa páči, máte slovo.
Náhlik, Peter, poslanec NR SR (2017-06-20):
Prosím, pán predsedajúci, aby ste dali hlasovať o tom, že Národná rada sa uzniesla prerokovať predložený návrh zákona v druhom čítaní.
Sulík, Richard, predseda NR SR (2011-07-08):
Prosím, hlasujte teraz. (Hlasovanie.) Z prítomných 80 poslancov hlasovalo 76 za, 4 sa zdržali. Tieto návrhy sme schválili.
Baláž, Vladimír, poslanec NR SR (2022-05-19):
(Povedané súbežne s predsedajúcim.) To už rozumiem, ostatné jasné.
Hufková, Eva, poslankyňa NR SR (2012-08-01):
Ďakujem, pán predsedajúci. Vážený pán poslanec, povedali ste, aby sme sa na dôchodkový systém pozreli reálne. Ja by som sa v tejto faktickej poznámke chcela ozaj pozrieť na realitu. Stabilita systému dôchodkového sporenia je dôležitá. A vychádzame z toho, že pôvodné nastavenie vo výške 9 % už v čase prijímania zákona o 2. pilieri bolo príliš vysoké, na čo slovenská ekonomika už v tom čase nemala. Prepočty hovoria o nastavení príspevkov pre 2. pilier niekde na úrovni 3,7 %. Dnes to upravujeme na 4 % a ešte pridávame daňovú výhodu vo výške 2 %. Problém je, že ten systém bol nastavený veľmi rozšafne, už minimálne preto, že neboli vôbec obmedzené výšky sprostredkovateľských zmlúv pre dôchodkové správcovské spoločnosti, nebola obmedzená výška nákladov na propagáciu a reklamu, a tým si DSS-ky vytvárali vysoké náklady a na takéto mohutné nastavenie nebola pripravená slovenská ekonomika ani v čase vysokej konjunktúry rastu cez 10 %. Takýto silný 2. pilier nezabezpečuje dlhodobú udržateľnosť dôchodkových systémov na Slovensku, a to 1. aj 2. piliera a v zásade aj 3. piliera. Nevykonaním opatrení v 1. a 2. pilieri by teda bola ohrozená udržateľnosť dôchodkových systémov ako celku, vyplácanie dôchodkov a zároveň aj verejných financií. Nároky sporiteľov z dôvodu úprav vo výške príspevku budú upravené v 1. pilieri. To znamená, že dôchodok z 1. piliera bude zvýšený za obdobie, od ktorého dôjde k zníženiu sadzby do 2. piliera. Ďakujem.
M. Číž, podpredseda NR SR: (2009-12-09):
Súčasne mi dovoľte, aby som vás poprosil, aby ste plnili aj úlohu spravodajcu. Otváram rozpravu o tomto bode programu. Písomnú prihlášku nemám. Pýtam sa, kto sa hlási do rozpravy ústne. Registrujem, pán poslanec Hrušovský, registrujem, pani podpredsedníčka ako prvá sa prihlásila, druhý je pán poslanec Hrušovský, tretí je Podmanický Ján. Ešte niekto, prosím, sa hlási? Pokiaľ nikto, uzatváram možnosť prihlásiť sa ústne do rozpravy. Slovo má pani podpredsedníčka Belousovová, po nej sa pripraví pán poslanec Hrušovský.
Remiášová, Anna, poslankyňa NR SR (2021-05-11):
Vážený pán predsedajúci, dajte, prosím, hlasovať o tom, že Národná rada berie na vedomie Správu o činnosti komisárky pre deti za tok 2020.
Bugár, Béla, poslanec NR SR (2013-02-14):
Ďakujem za slovo, pani podpredsedníčka. Musím povedať, že toto je hanba, čo tu stvárajú poslanci za SMER, ale hlavne pán predseda Národnej rady, lebo sa boja ešte aj faktických poznámok, radšej vystúpi ešte pred normálnym otvorením tejto záležitosti. A čo je, čo je ešte horšie, namiesto toho, aby sme tu počuli argumenty, tak sme počuli osobné invektívy, či na pána Čentéša, alebo na opozíciu. Ja si myslím, že táto schôdza nie je o tom. Táto schôdza je práve o tom, aby sme tie údaje, ktoré máme jednak v rozhodnutí Ústavného súdu, aby sme tam predostreli, aby sme o tom diskutovali. Útočiť na niekoho, to je veľmi, veľmi jednoduché. A utiecť, to je zas zbabelé. (Potlesk.)
Zvolenská, Zuzana, ministerka zdravotníctva SR (2013-02-07):
Ďakujem, pani predsedajúca. Vážený pán poslanec, rada by som uviedla vaše informácie na pravú mieru. Ku koncu júna 2012 bola strata prešovskej nemocnice vyše 4,8 mil. eur. Neviem, odkiaľ ste čerpali informáciu o strate 1,3 mil. eur. Táto nebola korektná. K 30. novembru 2012 je strata 8,06 mil. eur. Čo sa týka výšky záväzkov, tieto boli v prešovskej nemocnici ku koncu mája na úrovni 40,1 mil. eur, ku koncu novembra sú na úrovni 53,3 mil. eur. Záväzky teda narástli o 13,2 mil. eur, nie, ako vy uvádzate, o 4 107 percenta. Navyše záväzky po splatnosti tvoria z celkových záväzkov tejto nemocnice iba 11,5 percenta, čo prestavuje, 11,5 percenta, pardon, milióna eur, čo predstavuje 22 percent. Zvyšok sú štandardné záväzky v lehote splatnosti. Zároveň si treba uvedomiť, že vo vybraných záväzkoch na úrovni 53,4 mil. eur ku koncu novembra sú aj záväzky súvisiace s výstavbou a dokončovaním výstavby nového internistického monobloku v prešovskej nemocnici v hodnote prevyšujúcej 30 mil. eur. Táto investícia je financovaná z fondov Európskej únie a tak približne 95 percent týchto záväzkov je hradených z fondov Európskej únie. Nejde teda o klasické záväzky voči dodávateľom, ktoré treba platiť, ale o zúčtovanie so subjektmi verejnej správy z titulu čerpania fondov Európskej únie. Reálna zadlženosť nemocnice z toho nevzniká. Tieto záväzky budú postupne znižované po dobu dvadsiatich rokov, ako sa bude investícia odpisovať. Na záver teda zhrniem. Reálne záväzky nemocnice sú približne 22 mil. eur, z čoho je len 11,5 mil. eur po splatnosti. Žiadne zadlžovanie prešovskej nemocnici na úrovni 4 107 percent, ale nárast technických záväzkov najmä v súvislosti s novou a významnou investíciou do nového a moderného internistického monobloku. Bodaj by sme mali takýchto investícií na Slovensku čo najviac! Ďakujem, skončila som.
Jurinová, Erika, podpredsedníčka NR SR (2012-10-17):
Prosím zapnúť pána ministra. Tiež požiadal o faktickú poznámku.
Hrnčiar, Andrej, podpredseda NR SR (2017-02-07):
Nech sa páči, pán poslanec Marosz.
Senko, Ján, poslanec NR SR (2011-02-08):
Pán poslanec, my sme upozorňovali na problém s týmto zákonom pri prerokovávaní v druhom čítaní, keď pani poslankyňa Kiššová prišla s malou novelou novely zákona a medzi nimi bol aj návrh na plat generálneho riaditeľa. Osobne som ju vyzval, aby dala na osobitné hlasovanie práve výšku platu generálneho riaditeľa, ako aj niektoré iné ustanovenia v navrhovanom zákone. Samozrejme, nebolo to prijaté a postupovalo sa tak, ako bola politická direktíva. Ja vám poviem, čo sa stalo, keď ste sa nad tým zamysleli. Stalo sa to, tak ako to povedala jedna poslankyňa zo SaS, že nezoženiete takého riaditeľa za taký plat. Vo výberovom konaní sa včera prezentovalo devätnásť vypočutí, devätnásť kandidátov. Tí všetci vedeli, že za aký plat by zrejme túto funkciu mohli vykonávať. Ale zrejme ten jeden kandidát, dopredu vybratý, ktorý zrejme je už jasný a koalícia o ňom zrejme vie, kto to bude, nechce vykonávať funkciu generálneho riaditeľa Rozhlasu a televízie Slovenska za tento plat. A práve preto pán poslanec Galbavý so svojimi súkmeňovcami z iných politických strán súčasnej koalície predkladá tento návrh platu pre generálneho riaditeľa, ktorý je šitý na mieru pre politického nominanta koalície, ktorý sa včera preukázal, ale nevieme, ktorý je to, o tom vie len koalícia. Je to politický nominant.
Laššáková, Jana, podpredsedníčka NR SR (2013-04-16):
Chce k rozprave zaujať stanovisko spravodajca? Nie. Vyhlasujem, hm, prerušujem rokovanie o tomto bode programu a vyhlasujem krátku päťminútovú prestávku a budeme hlasovať. (Krátka prestávka.) (Po prestávke.)
Obrimčáková, Bibiána, poslankyňa NR SR (2012-07-25):
Ďakujem, skončila som, pán predseda.
Viskupič, Marián, poslanec NR SR (2019-10-24):
Ondro, ďakujem za tvoje, tvoje vystúpenie. Skutočne, nie je prípustné, aby človek podozrivý zo spojenia s organizovaným zločinom predsedal schôdzi parlamentu. Všetko, čo tu preberáme počas tohto, je skutočne týmto znevažované. Ďakujem.
P. Hrušovský, podpredseda NR SR: (2002-04-04):
Teraz dávam slovo pánovi poslancovi Palackovi, ktorého poveril gestorský výbor, aby informoval Národnú radu o odporúčaní gestorského výboru, ako Národná rada Slovenskej republiky má ďalej pristúpiť k prerokúvaniu predloženého návrhu skupiny poslancov na vydanie zákona. Pán poslanec Palacka. G. Palacka, poslanec: Ďakujem, pán podpredseda. Vážené dámy a páni, dovoľte, aby som vystúpil podľa rokovacieho poriadku v prvom čítaní ako spravodajca k návrhu na vydanie zákona, ktorým sa mení a dopĺňa zákon č. 435/2000 Z. z. o námornej plavbe. Predložený návrh bol doručený poslancom Národnej rady 10. januára a predseda Národnej rady po posúdení, že spĺňa všetky formálne náležitosti rokovacieho poriadku, ho pridelil na prvé čítanie. Ako spravodajca si osvojujem názor, že návrh spĺňa formálne náležitosti rokovacieho poriadku a je možné o ňom v Národnej rade v prvom čítaní rokovať. V súlade s § 73 ods. 3 písm. c) rokovacieho poriadku budem odporúčať prijať uznesenie, aby Národná rada po rozprave návrh prerokovala v druhom čítaní. Pán predsedajúci, prosím, otvorte rozpravu k tomuto návrhu zákona.
Raši, Richard, poslanec NR SR (2012-10-17):
Dobrý deň prajem. Poprosil by som, resp. chcel by všetky kolegyne a všetkých kolegov pozvať zajtra o 09.00 hodine, pri príležitosti svetového dňa osteoporózy sa bude robiť meranie hustoty kosti – denzitometria na výbore pre zdravotníctvo od 09.00 do 15.00 hodiny. Ďakujem pekne.
B. Bugár, podpredseda NR SR: (2004-12-02):
Otváram rozpravu a pýtam sa, či sa hlási niekto ústne do rozpravy, keďže som nedostal žiadnu písomnú prihlášku. Konštatujme, že nikto. Vyhlasujem rozpravu za skončenú a prerušujem rokovanie o tomto bode programu. Ďakujem, pán spravodajca. Pristúpime k rokovaniu o návrhu na zvolenie členov Dozornej rady Úradu pre dohľad nad zdravotnou starostlivosťou . Návrh vlády ste dostali ako tlač 970. Tento návrh vlády znovu odôvodní pán minister zdravotníctva Rudolf Zajac. Nech sa páči, máte slovo.
Žarnay, Oto, poslanec NR SR (2018-06-20):
Ďakujem pekne. Ďakujem pánovi kolegovi za to, že sa zapojil do rozpravy, vyjadril svoj názor, aj keď nesúhlasí s mojím názorom alebo s niektorými mojimi názormi a tento návrh nepodporí. Ja som rád, že bol proste ochotný vyjadriť svoj názor a na rozdiel od iných členov školského výboru, ktorí tu ani v sále nesedia. A viete, tá otázka verejnosti, môžete mať pravdu v tom, že v niektorých častiach Slovenska by to mohlo skôr či neskôr vyústiť do nepredvídateľných situácií. Na druhej strane si myslím, že na väčšine územia Slovenska by princíp verejnosti práveže pomohol sfunkčniť činnosť rady školy, pretože by konečne mohla byť viacej sledovaná nielen verejnosťou, ale aj viacej by sa snažila riešiť také problémy, ktoré by boli v prospech učiteľov aj rodičov. Pre mňa osobne ako učiteľa s dlhodobou praxou je nemysliteľné, aby sa na rade školy nemohli zúčastňovať ani samotní rodičia alebo učitelia, ktorí nie sú členmi. A pokiaľ im to rada školy nejakým spôsobom neodsúhlasí, tak nemôžu ani predniesť svoje sťažnosti, návrhy, podnety alebo zaoberať sa tým, alebo vyjadriť sa k tomu, o čom sa, o čom bude rokovať rada školy. Čiže nejde o tých, tie skupiny ľudí, o ktorých ste, ktoré ste možno mali na mysli, nejakí krikľúni a ľudia, ktorí majú možno problémy sa správať na takýchto verejných rokovaniach, ale ide o veľkú skupinu ľudí z učiteľského a rodičovského prostredia, ktorí nie sú ani pripustení k tomu, aby mohli predniesť na pôde rady školy svoje podnety, sťažnosti a návrhy. Ďakujem.
Kondrót, Maroš, poslanec NR SR (2019-09-10):
Ďakujem pekne, pán predsedajúci. Vážený pán minister, vážení kolegovia, kolegyne, Výbor Národnej rady Slovenskej rady Slovenskej republiky pre hospodárske záležitosti ma určil za spravodajcu k vládnemu návrhu zákona, ktorým sa mení a dopĺňa zákon č. 505/2009 Z. z. o akreditácii orgánov posudzovania zhody a o zmene a doplnení niektorých zákonov v znení neskorších predpisov (tlač 1590). V súlade s § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom návrhu zákona. Konštatujem, že uvedený návrh spĺňa náležitosti podľa rokovacieho poriadku a Legislatívnych pravidiel tvorby zákonov. Zo znenia návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady Slovenskej republiky navrhujem, aby návrh zákona prerokovali výbory: ústavnoprávny výbor, výbor pre financie a rozpočet a výbor pre hospodárske záležitosti. Za gestorský výbor navrhujem Výbor Národnej rady Slovenskej republiky pre hospodárske záležitosti. Odporúčam, aby výbory predmetný návrh zákona prerokovali do 30 dní a v gestorskom výbore do 32 dní od prerokovania návrhov zákonov v Národnej rade Slovenskej republiky v prvom čítaní. Pán predsedajúci, otvorte, prosím, všeobecnú rozpravu.
Kolíková, Mária, poslankyňa NR SR (2024-01-23):
Ďakujem veľmi pekne. Vážené pani poslankyne, vážení páni poslanci, tak ako je symptomatické, že tu máme ministra školstva pri zásadnej zmene trestnej politiky, tak je symptomatické, že sa tu rozprávame iba medzi sebou koaliční poslanci ako... pardon, opoziční poslanci a opozičné poslankyne, a... Ale je to dôležité, že táto diskusia medzi nami prebieha, lebo ja vidím, že aj pri našej vzájomnej výmene stále nové a nové veci objavujeme, ktoré sú skryté v tejto navrhovanej právnej úprave, ktorá je úplne nový Trestný zákon, ktorý nemá obdobu, nikdy nebola žiadna diskusia o ňom a má zásadné zmeny do trestného procesu. A ani nedokážeme v tých krátkych vstupoch všetko pomenovať, takže toto je dôležité, že táto výmena tu medzi nami prebieha, lebo okrem toho, že my vzájomne si, si povieme, čo všetko tam je a je skryté, a upozorňujeme na to, tak, samozrejme, vytvárame aspoň my ten priestor, že nejaká debata aj verejná prebieha a ja verím tomu, že presiakne aj k voličom HLAS-u, SMER-u a Slovenskej národnej strany, že ten priestor tomu nejaký dávame a že sa nám to podarí spoločne zastaviť. Ja si myslím, že stále tá šanca tu je, pretože to, čo je v tom návrhu, je tak obludné, že ja neverím, že keď sa to dozvie verejnosť, aj tá, čo volila túto koalíciu, že dopustí, aby takáto právna úprava tu platila, a že dopustí, aby sme naozaj takto rezignovali na spravodlivosť na Slovensku. A treba pripomínať, že Susko je ten minister spravodlivosti, ktorý to dopustil. Treba pripomínať, že on kľúčovo dal jednoznačne tomu priestor. Takže ďakujem veľmi pekne za vaše pripomienky a náš boj za spravodlivosť je dôle... (Prerušenie vystúpenia časomerom.)
Hrnčiar, Andrej, podpredseda NR SR (2018-10-18):
Dávam slovo spravodajcovi, ktorého určil navrhnutý gestorský výbor pre financie a rozpočet, poslancovi Emilovi Ďurovčíkovi.
Pčolinský, Peter, podpredseda NR SR (2023-06-15):
Myslím si, že áno, lebo tým pádom by sme to sekali. To nedohlasujeme ani do večera. Čiže, ale to sa dohodneme ešte s ostatnými. Áno, ten veľký blok hlasovaní, v drvivej väčšine to sú prvé čítania, čiže to bude rýchle. Dobre. Teraz budeme pokračovať písomným vystúpením pána poslanca Milana Mazureka. Nech sa páči, pán poslanec.
Glváč, Martin, podpredseda NR SR (2018-09-17):
Pýtam sa, či sa chce do rozpravy prihlásiť niekto ústne. Traja. Osem je konečné číslo? Pozrite ešte ďalej. Takže posledný pán poslanec Kotleba. Osem poslancov, končím možnosť prihlásiť sa. Treba sa to naučiť všetko, si myslím. Skúsime, pán Budaj? Pánovi Budajovi funguje prístroj? Asi nie, takže ide procedurálny. Pán poslanec Budaj do rozpravy, nie procedurálny, keby ste si skúsil do rozpravy prihlásiť, tak možno by to išlo. Takže berieme deväť, posledný pán poslanec Kotleba. Začína pán poslanec Budaj, nech sa páči. (Reakcia z pléna.)  Pán poslanec Budaj, ako ste si všimol, nie je vôbec prihlásený. Normálne by si musel podať... Tak nech sa páči procedurálny na základe pána Poliačika. Alebo pôjde prvý do rozpravy? Nech sa páči, pán poslanec Budaj.
M. Hort, podpredseda NR SR: (2009-12-02):
S faktickou poznámkou na vystúpenie pána poslanca Miklósa sa nehlási nikto, a preto končím možnosť prihlásiť sa s faktickou poznámkou. Vyhlasujem rozpravu za skončenú. Pýtam sa, pán minister, či chcete reagovať v záverečnom slove na vystúpenie pána poslanca. Nech sa páči.
Mizík, Stanislav, poslanec NR SR (2019-03-28):
Ďakujem za slovo. Tak, vážená pani, Istanbulský dohovor chce zrušiť okrem iného aj stereotypné roly žien a mužov. Poviem vám to isté, čo som povedal jednému kolegovi, možno ste tu neboli, možno ste nepočúvali. Chce zrušiť stereotypné roly žien a mužov. Tak keď vám to nedošlo, stereotypná je napríklad aj rola ženy a muža, ktorí aj napriek celou históriou tvoria pár, tvoria manželský zväzok. Aj tento stereotyp treba zrušiť? Lebo táto formulácia je v tomto dohovore, jednoducho, jednoducho tam je, dá sa aj takto to vysvetliť. A pri, nedajbože, nejakej ultraliberálnej vláde, keď to nejakej ultraliberálnej vláde príde na rozum, a na začiatku ste hovorili o hodnotách Európskej únie, tie hodnoty úplne jasne vidno v krajinách Západu, kde skoro na každom rohu zvoláva meluzín na modlitby. Choďte tam hovoriť o týraní žien a ich na nejakej zlej situácii. Zametáte problém pod koberec a prekrúcate pravdu, až to bolí. Ide vám len a len o gender, aj keď to popierate. Ďakujem za slovo.
Jurinová, Erika, podpredsedníčka NR SR (2012-10-17):
Pán poslanec Kvasnička.
Blanár, Juraj, podpredseda NR SR (2021-10-27):
Páni poslanci, poprosím vás, aby ste dodržiavali opatrenia. Ďakujem. Ďalší, pán poslanec Schlosár.
Matovič, Igor, poslanec NR SR (2010-12-16):
Pán poslanec Choma, nechápem vašu argumentáciu. Myslím si, že tak aj deti niekde v materskej škôlke by pravdepodobne boli mentálne vyspelejšie ako publikum, ktoré ste očakávali. Ale keď hovoríte niečo, že vyčítate Sulíkovi, že teraz on nemá šancu vedieť, koľko bude stáť posypová soľ za 30 rokov, a preto to považujete za argument, prečo treba uzavrieť projekty PPP, to ako fakt nechápem tú logiku. Čiže keď vám potencionálny koncesionár povie, že povie vám nejaké hausnumero, maximálne predražené, teda o 100 mld. korún, tak vy ste spokojný, lebo vám nehovorí, koľko vlastne z toho bude tá samotná posypová soľ. Ale keď teda Sulík povie alebo povieme, rozhodneme sa viacerí, že jednoducho do tohoto nepôjdeme a nepôjdeme takúto zlodejinu financovať z peňazí nás všetkých a zaplatím za tú posypovú soľ tú reálnu cenu, koľko za tých 30 rokov bude mať, tak to sa vám nepáči. Čiže ak vám váš kamarát alebo ten niekto známy asi, alebo ja neviem, nechápem, či by sa takto správali naozaj v tom reálnom živote, ak by ste to mali platiť z vašej peňaženky.
Potocký, Milan, poslanec NR SR (2021-11-24):
Prosím, pán predseda, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona rokovacom poriadku prerokovať predložený návrh zákona v druhom čítaní.
Müllerová, Emília, poslankyňa NR SR (2015-10-07):
Pán predseda, prosím, dajte hlasovať teraz o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie Ústavnoprávnemu výboru Národnej rady Slovenskej republiky a Výboru Národnej rady Slovenskej republiky pre zdravotníctvo. Ďalej aby za gestorský výbor určila hlasovaním Výbor Národnej rady pre zdravotníctvo, aby predmetný návrh zákona výbory prerokovali do 30 dní a gestorský výbor do 32 dní od prerokovania návrhu zákona v Národnej rade Slovenskej republiky v prvom čítaní.
Bugár, Béla, podpredseda NR SR (2017-09-13):
Nech sa páči, prezentujme sa a hlasujme o bodoch zo spoločnej správy. (Hlasovanie.) Prítomných 140, za 88, proti 19, zdržalo sa 33. Konštatujem, že tieto body zo spoločnej správy sme odsúhlasili. Nech sa páči.
Kamenický, Ladislav, poslanec NR SR (2012-07-25):
Pán predsedajúci, keďže sme hlasovali o bode zo spoločnej správy, hlasovali sme aj o pozmeňujúcom návrhu poslanca Beblavého, dajte, prosím, hlasovať o tom, že prerokovaný vládny návrh zákona prerokujeme v treťom čítaní ihneď.
Mihál, Jozef, poslanec NR SR (2015-01-29):
Ďakujem pekne. No nemôžem súhlasiť s takýmto príspevkom, pretože ten kameň úrazu vôbec nie je v tom, čo ste hovorili, lebo podstata problému je v tom, že táto Ficova vláda robí, čo môže, aby II. pilier likvidovala, aby vytiahla peniaze od sporiteľov, ktorí si chcú sporiť na dôchodok, pretože títo sporitelia sú zodpovední sami voči sebe a voči svojim rodinám. Takže kameň úrazu nie je v ničom inom ako v tom, čo táto vláda reálne robí. Veď sa pozrime na tú anuitnú novelu, pozrime sa na novelu, ktorá bola v septembri 2012, pričom všetky tie opatrenia a všetky tie výsledky, ktoré môže pán Richter zaznamenať, sú také, že ja keby som bol na jeho mieste, odstúpim z funkcie a už tu nesedím ani sekundu.
I. Pásztor, poslanec: (2007-10-25):
Vážený pán minister, dovoľujem si vás interpelovať vo veci zrušenia Colného úradu v Čiernej nad Tisou. Podľa mnou získaných informácií pripravujete zrušenie Colného úradu v Čiernej nad Tisou a vytvorenie nového Colného úradu v Michalovciach. Vzhľadom na to, že som sa dosiaľ nedostal k oficiálnym informáciám, ktoré by potvrdili alebo vylúčili pravdivosť týchto informácií, dovoľujem si vás interpelovať v uvedenej veci. V prvom rade, či táto informácia je pravdivá, alebo nie? Ak je pravdivá, čo odôvodňuje zrušenie Colného úradu v Čiernej nad Tisou? Kde má byť umiestnený tento úrad v Michalovciach? Aký bude mať dopad uvedená zmena na súčasných zamestnancov Colného úradu v Čiernej nad Tisou? Vo finančnom vyjadrení, koľko bude stáť táto zmena? Zrušenie tohto úradu v Čiernej nad Tisou znamená aj stratu významu železničnej prekládkovej stanice pre váš rezort? Ku ktorému termínu sa má zrušiť tento úrad? Za vašu odpoveď ďakujem. Ďalej interpelujem pána ministra dopravy. Vážený pán minister, dovoľujem si vás interpelovať vo veci stavu železničných vozňov a kultúry cestovania na železničnej trati Bratislava – Zvolen – Košice. Vzhľadom na to, že bývam na východnom Slovensku vzdialenom 500 km od Bratislavy, som nútený využívať na cestovanie na rokovania Národnej rady Slovenskej republiky prostriedky hromadnej osobnej dopravy a to predovšetkým vlakové spojenia. Väčšinou cestujem z Košíc cez Žilinu do Bratislavy vlakom InterCity. Aj preto som si už zvykol na určitú úroveň cestovania, či už z hľadiska rýchlosti alebo komfortu. Preto som bol veľmi nepríjemne prekvapený, keď som cestoval rýchlikom I. triedy z Bratislavy do Košíc cez Zvolen tzv. južnou trasou a zistil som, že komfort cestovania z hľadiska stavu železničných vozňov je veľmi zlý. Rozpadávajúce sa sedadlá, chýbajúce nádoby na odpadky, poškodené a špinavé opierky hláv vôbec nenasvedčovali tomu, že ide o osobný vozeň I. triedy. S uvedeným problémom sa na mňa už viackrát obrátili aj občania s tým, že prečo musia platiť za I. triedu, keď v skutočnosti nič nenasvedčuje tomu, že ide o cestovanie v I. triede. Pritom sa ma pýtali, či I. trieda na tzv. južnej trase je inou I. triedou ako na tzv. severnej trase, aj keď cenový rozdiel to nie je. Z uvedeného dôvodu si dovoľujem interpelovať vás, pán minister, dokedy bude tento stav trvať, kedy budú aj na južnej trase premávať vozne v rovnakej kvalite ako na severnej trase a aké konkrétne opatrenie chce prijať váš rezort na odstránenie tohto stavu. Za vašu odpoveď ďakujem. Ďakujem, pán predseda.
Hlina, Alojz, poslanec NR SR (2014-05-30):
Ďakujem veľmi pekne. No predsa len to, čo som si myslel, že bude, tak prišlo. Pán kolega tak pateticky predniesol soft verziu zmluvy s diablom, a teda to, čo sme tu už počuli ixkrát, že obchod, hejže. Ma napadá, to bol taký slogan reklamnej agentúry, že všetko, hej, oni to mali ináč, ale ja to parafrázujem, všetko je obchod, iba mlieko je voda. Kádeháci sú zlí obchodníci, je, myslím, všetkým jasné, hej, lebo však čo vyobchodovali a začo, hej. (Povedané so smiechom.) Takže fakt, pán kolega, kľudne ste si to mohli odpustiť, ja sa pokúsim v mojej reči na to nadviazať, že prečo ste si to mohli odpustiť. Ale mňa zaujalo na vašom vystúpení niečo, vy ste povedali, že previerky smerom dozadu by mohli byť protiústavné. Preboha, čo chcete preverovať, smerom dopredu? (Reakcie z pléna.) Čiže budete preverovať, že to, čo chce urobiť, to bol taký film, že súdili za budúce zločiny, už súdili. Čiže, ale nie, som vcelku korektný, pán kolega, to, čo si ty nebol, áno, ste povedali, smerom dozadu to môže byť protiústavné. Tak sa pýtam, smerom dopredu? Tak jak chcete definovať, to je, to je čo? To je úplne pomýlené! Ďakujem.
Žarnay, Oto, poslanec NR SR (2019-09-24):
Ďakujem za slovo. Vážený pán predsedajúci, vážené panie poslankyne, vážení páni poslanci, Výbor Národnej rady Slovenskej republiky pre verejnú správu a regionálny rozvoj ma uznesením určil za spravodajcu k návrhu zákona o organizácii činnosti vlády a organizácii ústrednej štátnej správy. V súlade s § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom návrhu zákona. Návrh zákona spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali ústavnoprávny výbor Národnej rady, Výbor Národnej rady pre pôdohospodárstvo a životné prostredie a Výbor Národnej rady pre verejnú správu a regionálny rozvoj. Za gestorský výbor navrhujem Výbor Národnej rady pre verejnú správu a regionálny rozvoj. Odporúčam, aby predmetný návrh zákona výbory prerokovali do 30 dní a v gestorskom výbore do 32 dní od prerokovania návrhu zákona v Národnej rade v prvom čítaní. Pán predsedajúci, otvorte, prosím, všeobecnú rozpravu.
Figeľ, Ján, podpredseda NR SR (2016-02-11):
Na vystúpenie pána poslanca Poliačika je sedem faktických. Nech sa páči, s prvou faktickou Viliam Novotný.
V. Palko, minister vnútra SR: (2005-10-25):
Návrh zákona reaguje predovšetkým na prijatie zákona o záchrannej zdravotnej službe, ktorý upravuje postavenie jednej zo základných zložiek integrovaného záchranného systému. V súvislosti s týmto zákonom, ako aj so zmenami iných právnych predpisov v oblasti zdravotníctva sa zvýrazňuje postavenie ministerstva zdravotníctva v organizácii integrovaného záchranného systému. V súvislosti s prijatím zákona o Horskej záchrannej službe sa navrhuje preradiť Horskú záchrannú službu medzi základné zložky integrovaného záchranného systému a, naopak, zo základných zložiek sa navrhuje vyčleniť Policajný zbor, ktorý bude vzhľadom na svoje postavenie plniť osobitné úlohy. Novelou zákona sa ďalej vykonávajú zmeny, ktoré umožnia efektívnejšiu činnosť a užšiu vzájomnú spoluprácu záchranných zložiek pri poskytovaní neodkladnej pomoci v tiesni vrátane vytvorenia podmienok na dobudovanie komunikačnej a technickej infraštruktúry integrovaného záchranného systému. Súčasťou predloženého návrhu zákona je zmena § 30 zákona o poisťovníctve, ktorá umožní použitie prostriedkov z povinného zmluvného poistenia zodpovednosti za škodu spôsobenú prevádzkou motorového vozidla aj pre potreby integrovaného záchranného systému, ktorý sa tiež významnou mierou podieľa na záchrane ľudských životov a materiálnych hodnôt v cestnej doprave. Dovolím si požiadať o postúpenie návrhu zákona do druhého čítania. Ďakujem.
Jurinová, Erika, podpredsedníčka NR SR (2012-10-25):
Ďakujem pekne pánovi poslancovi. Po vystúpení písomne prihlásených sa pýtam, či sa chce niekto prihlásiť do interpelácii ústne? Uzatváram možnosť prihlásiť sa a konštatujem, že ústne sa nikto neprihlásil. A pýtam sa na záver členov vlády, či niektorí z nich chce odpovedať na interpeláciu poslancov ihneď? Asi nie, keďže sú smerované inde, takže ďakujem. Chcem zároveň pánov poslancov, ktorí interpelovali ministrov, požiadať aby podľa zákona o rokovacom poriadku svoju odpoveď na interpelácie dali poslancom aj písomne, a to v stanovenej lehote do 30 dní. A zároveň vyhlasujem tento bod programu za skončený. Vyhlasujem krátku päťminútovú prestávku. (Päťminútová prestávka.) (Po päťminútovej prestávke.) Tak po krátkej technickej prestávke pokračujeme v popoludňajšom priebehu rokovania 8. schôdze Národnej rady. Vážené panie poslankyne, páni poslanci, budeme pokračovať v prerušenej rozprave v druhom čítaní o vládnom návrhu zákona o neprimeraných podmienkach v obchodných vzťahoch, ktorých predmetom sú potraviny , tlač 187. Prosím pána ministra pôdohospodárstva a rozvoja vidieka Slovenskej republiky, Ľubomíra Jahnátka, aby zaujal miesto určené pre navrhovateľov, a spoločného spravodajcu výborov pre pôdohospodárstvo a životné prostredie poslanca Mariána Záhumenského, aby zaujal miesto určené pre spravodajcov. Dávam slovo pánovi poslancovi Ľubomírovi Galkovi, ktorý sa do rozpravy prihlásil za klub SaS. Nech sa páči, pán poslanec.
Pročko, Jozef, poslanec NR SR (2022-02-03):
Ja som si pozorne pozeral tých, ktorým si to adresoval. Akýkoľvek argument by si použil, Lukáš, absolútne to je bezpredmetné, aj keď si si to pripravil, pretože tu nejde o to, aby počúvali argumenty. Tu ide o to, aby si urobili niečo, čo ich voliči budú brať ako smerodajné, že idú zachrániť Slovensko proti povinnému očkovaniu. Aj keď si to vysvetlil, nie je to pravda. A mňa mrzí naozaj len to, že zneužívajú takéto citlivé témy na to, aby získavali populistické politické body, aby jednoducho túto ťažkú tému devalvovali. A tak ako tu povedali aj predrečníci, čo tu rozprávali, či už Tomáš, alebo Žiak, že vlastne svojou činnosťou nerobia nič iné, len podsúvajú, že covid je chripočka, a namiesto toho, aby naozaj povedali ľuďom, dobre, očkovanie nech je dobrovoľné, keď sa nechcete, neočkujte sa, ale očkovanie zachránilo veľmi veľa ľudí. A toto povedal aj pán Urban, predkladateľ. A ja si myslím, že toto je to, pán Urban, čo by ste mali aj vy rozprávať ľuďom, a nerozprávate to. To, čo ste nám povedali tu, tak šíriť všade a svojim kolegom, ktorí agresívnou formou vnucujú ľuďom klamstvá, vysvetľovať pomaly, ale hlavne vedecky, že očkovanie zachránilo najviac ľudských životov na svete. Ďakujem.
Laššáková, Jana, podpredsedníčka NR SR (2012-07-31):
Pani poslankyňa Vaľová.
Krajniak, Milan, minister práce, sociálnych vecí a rodiny SR (2020-09-16):
Vážený pán predseda, vážené dámy a páni, chcel by som v krátkosti uviesť tú vecnú podstatu, ktorú som spomenul už pri odôvodňovaní skráteného legislatívneho konania. To, čo sa zmenilo v porovnaní s júnom, tá najzásadnejšia vec bola, že v júni sme nechali akoby aj na rozhodnutie rodičov, či pošlú, alebo nepošlú deti do škôl alebo do škôlok. Rozhodnutie, opreli sme to rozhodnutie o jednak výnos ministra školstva a aj o výnos Úradu verejného zdravotníctva a to nám postačovalo na to, aby Sociálna poisťovňa mohla vyplácať tie tzv. pandemické óčeerky. Teraz sa situácia zmenila. Zmenila sa v tom, že tým, že minister školstva dal právomoc riaditeľom škôl uzatvárať jednotlivé triedy alebo, prípadne školy v spolupráci s regionálnym úradom zdravotníctva podľa epidemiologickej situácie, tak na základe tohoto my vieme vyplácať pandemické óčeerky iba tým, ktorí sú naozaj v karanténe alebo boli poslaní, boli poslaní domov. V škôlkach sa ale táto situácia nezmenila a nedá sa to urobiť iným spôsobom než zmenou zákona o sociálnom poistení, pretože by nebolo spravodlivé, ak by iný režim patril pre rodičov, ktorí majú deti v škole, a iný režim pre rodičov, ktorých deti chodia do škôlky. Druhá vec, tu som spomínal, je tá, že sa mení ten, obraciame ten pomer, že čo musia okresné úrady hlásiť Sociálnej poisťovni. Nebudú už hlásiť zoznam žiakov, ktorí sú v škole alebo v škôlkach, ale budú hlásiť opačné počty. To znamená tých, ktorí nie sú v škole, nie sú v škôlkach, pretože tento počet je výrazne menší a tým pádom sa všetky žiadosti o óčeerky budú spracovávať oveľa rýchlejšie, ako tomu bolo doposiaľ. To je podstatou tohto návrhu, a preto si vás dovolím požiadať o jeho podporu.
Blanár, Juraj, podpredseda NR SR (2021-09-30):
Ďalší v rozprave vystúpi pán predseda výboru Boris Susko.
Pellegrini, Peter, predseda NR SR (2015-12-09):
Prezentujme sa a hlasujeme o návrhu vrátiť návrh zákona na dopracovanie. (Hlasovanie.) Prítomných 135 poslancov, za hlasovalo 58, proti bolo 74, zdržali sa 2 poslanci, nehlasoval 1. Tento návrh sme neschválili.
Mičovský, Ján, poslanec NR SR (2013-11-28):
Ďakujem pekne za slovo, vážená pani podpredsedníčka. Ďakujem ti pekne, Martin, za to objasnenie. Chcem len upozorniť pána ministra a snemovňu, že to, že hovoríme teraz o zozname, ktorý treba takýmto jemným spôsobom posúdiť, ako rozprával pán poslanec Fecko, aby nedošlo náhodou k nejakej duplicite, aby sme nevydávali pozemky, kde už je rozbehnuté neukončené reštitučné konanie, už je ozaj vysoká špeciálna nadstavba. Treba len zdôrazniť, že ministerstvo vo svojom návrhu vôbec neuvažovalo, že by sa takýto zoznam mal vypracovať. To znamená, že tu len vidíme, že keď sa začneme baviť o probléme, ktorý je naozaj vážny a za ktorým sú desiatky miliónov, tak prídeme na dôležité veci, ktoré treba doriešiť. Zdá sa mi ako len potvrdenie toho, že v tomto smere v zákone teda predkladateľ zanedbal zamyslieť sa nad takýmito možnosťami. Tak o tom svedčí práve skutočnosť, že takéhoto zoznamu zatiaľ potreba nebola vôbec špecifikovaná. Takže verím, že práve po tomto rokovaní bude prijatý náš pozmeňujúci návrh, v ktorom o takomto zozname, o takýchto zoznamoch rozprávame, pri ktorých potom, samozrejme, bude treba prihliadať na to, o čom rozprával pán poslanec Fecko. Ďakujem pekne.
Horváth, Zoltán, poslanec NR SR (2010-12-14):
Ďakujem pekne. Ja úplne stručne len navrhujem vyňať na osobitné hlasovanie zo spoločnej správy body 5 a 6. Ďakujem pekne.
Grendel, Gábor, podpredseda NR SR (2021-06-23):
Teraz dávam možnosť prihlásiť sa do rozpravy ústne. Nehlási sa nikto z kolegov, takže vyhlasujem rozpravu za skončenú. Chce zaujať stanovisko pani navrhovateľka? Nie. Pán spravodajca? Tiež nie. Prerušujem rokovanie o tomto bode programu. Pokračovať budeme prvým čítaním o návrhu skupiny poslancov na vydanie zákona, ktorým sa mení a dopĺňa zákon č. 447/2008 o peňažných príspevkoch na kompenzáciu ťažkého zdravotného postihnutia a o zmene a doplnení niektorých zákonov. Návrh zákona má tlač 578, návrh na jeho pridelenie na prerokovanie výborom je v rozhodnutí č. 591. Dávam slovo poslancovi Milanovi Vetrákovi, aby návrh zákona uviedol. Prerušujem schôdzu na dve minúty, aby sme si vyjasnili, že či pôjdeme, áno je tu pán predseda ústavnoprávneho výboru, takže prosím ho, aby uviedol návrh skupiny poslancov na vydanie zákona, ktorým sa mení zákon o peňažných príspevkoch na kompenzáciu ťažkého zdravotného postihnutia. Nech sa páči. (Rokovanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 447/2008 Z. z. o peňažných príspevkoch na kompenzáciu ťažkého zdravotného postihnutia a o zmene a doplnení niektorých zákonov , tlač 578.)
I. Mikloš, podpredseda vlády a minister financií SR: (2004-03-09):
Týmto návrhom zákona sa ďalej novelizuje zákon Slovenskej národnej rady č. 511/1992 Zb. o správe daní a poplatkov a o zmenách v sústave územných finančných orgánov v znení neskorších predpisov a zákon Národnej rady č. 87/1994 Z. z. o cestnej dani v znení neskorších predpisov. Novelou zákona o správe daní sa upravujú nadväzne na pripravovaný nový zákon o dani z pridanej hodnoty príslušné ustanovenia exekučného konania, rozširujú sa práva daňových subjektov na poskytnutie informácií a upravuje sa doručovanie písomností. Ďalej sa v novele zákona o cestnej dani vypúšťajú tie ustanovenia, v ktorých sa rieši zdaňovanie vozidiel v rámci medzinárodnej prepravy a ustanovenia o sankciách, ktoré sa jednotne upravujú v zákone Slovenskej národnej rady č. 511/1992 Zb. v znení neskorších predpisov. Ďakujem pekne, pán predseda.
Majorová Garstková, Jana, poslankyňa NR SR (2023-06-21):
Ja sa chcem v prvom rade pánovi ministrovi poďakovať, že prišiel a otvoril rozpravu opätovne, že mi bolo umožnené prečítať tento pozmeňovací návrh. Tak ako tu moji kolegovia povedali, zákon by mal byť formulovaný všeobecne, aby sa dal aplikovať na rôzne situácie a prípady. Tento zákon bol, špecificky bol určený pre jednu osobu, pre jeden objekt a na jednom konkrétnom mieste. Mňa veľmi mrzí vyjadrenie pána Petrasa, ktorý hovorí o znárodnení Rainerovej chaty. Tá chata je štátna. Je to majetok Slovenskej republiky. Nie je to jeho súkromný majetok. A my týmto pozmeňovacím návrhom mu vychádzame veľmi v ústrety, pretože mu umožňujeme predĺženie nájmu o ďalších 15 rokov, čo je jedna z mála možno chát, ktorá má takúto možnosť. Čiže záleží od vás, kolegovia, či podporíte tento pozmeňovací návrh. Ja by som návrh ako celok určite nepodporila. Preto sme sa snažili nájsť nejaký kompromis s kolegami a uvidím, ako sa rozhodnete sami. Ďakujem pekne.
Paška, Pavol, predseda NR SR (2012-12-13):
Pán poslanec Kvasnička.
Hlina, Alojz, poslanec NR SR (2013-12-12):
Pre túto chvíľu, prosím vás, opravte si svoje vyjadrenia zo včera. Minule vás tu pán Lipšic dobehol, prosím vás, veď si dajte pozor, keď si tak potrpíte na to, dajte hlasovať o tom, že dnes, teraz, nebudeme hlasovať. To ste včera hovorili, neboli ste uznášaniaschopní. To ste povedali, že to urobíte. Tak dajte hlasovať o tom, že teraz nebudeme hlasovať.
Vašečka, Richard, poslanec NR SR (2012-06-27):
Ďakujem. Ja by som najprv pani poslankyni Nicholsonovej hneď v úvode o tých argumentoch povedal. Vy ste spomínali deti. Ide práve o manželstvá, v ktorých maloleté deti nie sú, takže to tiež nie je argument. Spomenuli ste pocity. Áno, ja sa úprimne priznávam, že rodina, manželstvo vo mne vyvolávajú pocity. Ako niekto hovorí, pocity nastupujú tam, kde je príliš nebezpečné nechať veci len chladnému rozumu. Moje otcovské srdce, moje srdce manžela ma tiež dosť výrazne ovplyvňuje, znie proti môjmu rozumu, ale myslím si, že je dosť dôležité. Ďalšia vec. Tak ako povedal pán poslanec Droba, myslím si, že to nie je len o nejakých právnických argumentoch, ale naozaj aj o viere, viere v slobodu, liberalizmus. Čiže máme tu v podstate stret ideológií, liberalizmu, konzervativizmu. Obe majú priestor, ale treba vedieť, že to nie je tak, že konzervatívci sú nejakí zaostalí, nevedeckí a liberáli, to sú tí moderní. Moderní sú možno v tých trendoch, ktoré sú teraz in v spoločnosti. Ja by som to zakončil takými dvoma výrokmi. Na facebooku minule koloval taký obrázok, kde boli takí starí manželia a pýtali sa, ako tak dlho vydržali, možno ešte dlhšie ako pán Galko s manželkou. Tak oni hovorili, že vyrastali v dobe, keď sa veci nevyhadzovali a keď vždy sa ich pokúsili opraviť. To je, myslím, dosť dôležitá myšlienka. A ďalšia vec. Povedal by som, že manželstvo nie je súkromná vec, ale osobná vec, ktorá sa z veľkej časti stáva verejnou. Ďakujem.
Pellegrini, Peter, predseda NR SR (2015-10-21):
O slovo v rozprave požiadal pán minister školstva. Nech sa páči, pán minister, máte slovo.
Náhlik, Peter, poslanec NR SR (2016-05-18):
Vážený pán predsedajúci, v rozprave vystúpili traja páni poslanci, pán poslanec Heger, pán poslanec Beblavý a pán poslanec Jurzyca, pričom pán poslanec Miroslav Beblavý podal návrh na uznesenie. Vážený pán predsedajúci, dajte, prosím, hlasovať o tom, že Národná rada Slovenskej republiky berie na vedomie Správu o stave a vývoji finančného trhu za rok 2015, ako je to uvedené v uznesení Národnej rady Slovenskej republiky, ktoré je prílohou správy gestorského výboru o prerokovaní uvedeného návrhu.
Szalay, Tomáš, poslanec NR SR (2023-12-18):
Ďakujem pekne, pán predseda. Chcel by som reagovať na vystúpenie Vlada Ledeckého, lebo keď rozprával, tak som zacítil také strašne silné déjá vu, že toto som už niekedy počul, a tak by som pripomenul príbeh pána Cyrila Parkinsona, ktorý už pred takmer 70 rokmi popísal Parkinsonov zákon. On bol britský námorný historik a všimol si, že britské námorníctvo má stále viac úradníkov, hoci im počet lodí klesá a počet kolónií klesá, tak počet úradníkov rastie. Sformuloval to do takého celkom zábavného článku v časopise The Economist a ten sa stretol s takým úspechom, že potom o tom napísal celú knižku. A mne všetky tieto byrokratické výmysly, nové ministerstvo, pripomína to, že by sme si mali pripomínať Parkinsonove zákony, pretože ten Parkinson bol celkom múdry človek a pospomínal mnoho zmysluplných vecí, ktoré si myslím, že nás v súvislosti s ministerstvom športu budú čakať. Namiesto toho, aby sme pracovali produktívne a boli schopní urobiť viac za kratší čas, tak pracovné procesy naťahujeme, stúpa prokrastinácia, klesá, klesá produktivita a namiesto toho, aby sme niečo urobili rýchlejšie, využijeme na to všetok čas, ktorý máme. Miesto toho, aby sme to urobili lacnejšie, využijeme celý rozpočet, ktorý máme k dispozícii, a veci, ktoré by sme mohli robiť jednoduchšie, robíme zložitejšie. A okrem posledného z tých parametrov je, že máme tendenciu venovať viac času banalitám, veciam, ktorým rozumieme, namiesto toho, aby sme riešili zásadné veci, ktoré sa týkajú. Čiže viem si živo predstaviť, že na ministerstve športu sa bude riešiť to, akou farbou majú byť vyznačené parkovacie miesta pre autá, ale menej tou samotnou stratégiou pre šport a cestovný ruch.
Bugár, Béla, podpredseda NR SR (2018-09-17):
Poslanec Dostál.
Bugár, Béla, doterajší podpredseda NR SR (2012-04-04):
Jana Žitňanská.
Glváč, Martin, podpredseda NR SR (2019-10-18):
Ďakujem. Dávam slovo spravodajcovi, ktorého určil navrhnutý gestorský výbor pre kultúru a médiá, poslancovi Náhlikovi. Nech sa páči.
Bugár, Béla, podpredseda NR SR (2019-09-25):
Ďakujem pekne. Budeme za chvíľočku pokračovať. (Prestávka.) (Po prestávke.)
P. Paška, predseda NR SR: (2007-10-29):
(Hlasovanie.) 135 prítomných, 111 za, 6 proti, 18 sa zdržalo. Tento návrh sme prijali. Ďalej.
Laššáková, Jana, podpredsedníčka NR SR (2013-09-18):
Pán poslanec Kuffa nechce reagovať. Vyhlasujem... Ešte pani podpredsedníčka. Nech sa páči, máte slovo.
Blanár, Juraj, podpredseda NR SR (2022-05-10):
Pán poslanec Krajčír s faktickou poznámkou.
J. Halecký, poslanec: (2009-03-11):
Ale chcem sa hlavne vyjadriť k tomu, čo ste hovorili k novele tohto zákona, ktorý teraz prerokúvame, že je zlý, že zvyšuje, dokonca že zvyšuje odvodové zaťaženie živnostníkov. Chcem pripomenúť, že pokiaľ by to tak bolo, by to bolo absolútne nelogické, aby také niečo novela zákona riešila, a to z toto dôvodu, že túto kritiku a tú sumu, ktorú ste venovali, je to možno za rok 2008 u tých živnostníkov, ktorí ešte musia dobehnúť svojimi platbami v roku 2009. Ale od roku 2009 – a tu je aj, by som povedal, jadro toho, že prečo účinnosť tohto zákona je až od 1. januára 2010, že živnostníkom sa tie odvody budú znižovať a postupne podľa možností, ktoré štátny rozpočet a štátna politika tejto vlády dovoľuje. Ale podstatné je, že tento princíp sa presadil. A ešte čo je viacej rozhodujúce, odsúhlasili alebo dokonca iniciovali to živnostníci cez svoje oficiálne orgány a s týmto riešením boli spokojní. Tí dokonca to privítali a súhlasili. Takže to pokladám za najdôležitejšie.
Ďuriš Nicholsonová, Lucia, podpredsedníčka NR SR (2019-03-27):
Pán poslanec Laurenčík.
Richter, Ján, minister práce, sociálnych vecí a rodiny SR (2014-06-05):
Ďakujem pekne za slovo, pán predseda Národnej rady. Pán poslanec, chápem vašu otázku, chápem tiež, prečo ste ju položili práve vy, nie som si však úplne istý, či je to otázka na ministra práce, sociálnych vecí a rodiny, respektíve či len na neho. Máte pravdu, dnes zjednocovanie výkonu rozhodnutí súdu v zariadeniach do pôsobnosti rezortu práce, sociálnych vecí a rodiny bolo zahájené už v roku 1996, kedy prešli do tohto rezortu z rezortu školstva detské domovy a z rezortu zdravotníctva dojčenské ústavy. V roku 2004 až 2006 sa rezort práce, sociálnych vecí a rodiny vysporiadal s ďalšou úlohou a so špeciálnymi materskými a základnými školami internátnymi bolo do detských domovov presunutých bezmála 1 200 zdravotne postihnutých detí, ktoré žili na internátoch. K tomu treba uviesť aj fakt, že od roku 2009 bolo zastavené prijímanie detí s nariadenou ústavnou starostlivosťou v domovoch sociálnych služieb a súdne rozhodnutia sa začali od roku 1998 vykonávať aj v krízových strediskách a od roku 2005 aj v resocializačných strediskách pre drogovo a inak závislých. V roku 2008 mali podľa zákona o sociálnoprávnej ochrane detí a sociálnej kuratele prejsť do pôsobnosti tunajšieho rezortu aj dnešné diagnostické centrá a reedukačné centrá, na čo bol rezort v tom čase aj pripravený. Výrazné prejavy nesúhlasu tak samotných reedukačných zariadení, ako aj rôznych odborníkov venujúcich sa problematike reedukácie, prejavované petíciami a podobne, nakoniec vyvolali zmenu zákona a príslušné ustanovenia o prechode boli v roku 2008 vypustené. Pristúpilo sa teda k modelu zjednocovania podmienok výkonu súdnych rozhodnutí, avšak nie v pôsobnosti jedného rezortu. Ani záväzok predchádzajúcej vlády Ivety Radičovej v programovom vyhlásení, že reedukačné centrá prejdú do pôsobnosti tohto rezortu, nebol splnený, pokiaľ som dobre informovaný, z podobných dôvodov. Vážený pán poslanec, namiesto odpovede na časový horizont, odpoviem na otázku takto: rezort práce, sociálnych vecí a rodiny je stále pripravený úlohu zjednotenia výkonu súdnych rozhodnutí riešiť aj v alternatíve prevzatia reedukačných centier do pôsobnosti rezortu. Skončil som, pán predseda Národnej rady.
Číž, Miroslav, podpredseda NR SR (2015-11-10):
Pán poslanec Fronc.
Blanár, Juraj, podpredseda NR SR (2021-09-22):
Pán poslanec Ján Krošlák, nech sa páči.
Bugár, Béla, podpredseda NR SR (2011-02-04):
Pán poslanec Číž.
Bugár, Béla, podpredseda NR SR (2019-05-09):
Pán poslanec Bastrnák.
Žiga, Peter, podpredseda NR SR (2023-11-16):
S ďalšou faktickou poznámkou pán poslanec Šalitroš.